Yɛ wɔ mmarima na yɛ wɔ Mmarima!
Yɛ wɔ mmaa na yɛ wɔ Mmaa!
Obi nhuri nfa ne nsa nkɔwɔ Ɔbonsam ani nfa ne ho ndi
Mmra de mmra
Sɛbi, ɔba kwasia na ɛde ntɔkwa foro ɔsraanii
…dwene sɛ ɔbɛfa ne ho adi
Nea onni ahoɔden abetiri wɔ ne fie
…na yɛ boro no wurɔ ne kawa fa n’abatiri
B.
Menua suro asraafoɔ o!
Asraafoɔ a wɔn ntaade mu honhom bɛtumi agyam
…w’aniso ama owuo adane pɛtɛ abɛtasi w’ase
Onua suro asraafoɔ o!
Asraafoɔ a wɔn betumi awu agye ɔman
…nti aban mmra kura wɔn danwii te sɛ asombodeɛ
Onua suro asraafoɔ o!
Asraafoɔ tumi mpo we funu wɔ akono
Wɔn te sɛ kɔtɔkɔ
Kum apem hwɛ sɛ apem a wɔn twɛdeɛ mu hyiw sene wɔn adikanfo ɛmma a!
D
Mfa akakabensɛm ndi nsɛmhunu akyi
…nkɔka ntɔkwa kyɛniyɛ biara
Wo nsɛmfo bɛtumi apirapira wo nua
…akum w’afefoɔ
Asan bɔ wo kroman asesa
Enti w’aso w’afoforo afoforo a
Onua hwɛ na w’anfa ankɔfro asraafoɔ!
Amoafowaa Sefa Cecilia © August 28, 2020
twi_Latn twi_Latn twi_Latn twi_Latn twi_Latn twi_Latn twi_Latn twi_Latn mos_Latn twi_Latn twi_Latn zul_Latn twi_Latn twi_Latn twi_Latn twi_Latn twi_Latn twi_Latn twi_Latn kab_Latn twi_Latn twi_Latn twi_Latn twi_Latn twi_Latn twi_Latn twi_Latn fao_Latn